Για πολλά χρόνια επικρατούσε η αντίληψη πως «οι άξιοι και οι ικανοί είναι αυτοί που βρίσκουν δουλειά», πως «δεν βρίσκεις δουλειά γιατί δεν ψάχνεις». Νομίζω ότι σήμερα περισσότερο από ποτέ η αντίληψη αυτή έχει καταρρεύσει. Άνθρωποι με μεταπτυχιακά, επιτυχόντες του ΑΣΕΠ, με δύο και τρεις ξένες γλώσσες δεν μπορούνε να βρούνε δουλειά γιατί πολλά απλά δεν υπάρχουν δουλειές. Όσα χαρτιά και να μαζεύει κανείς, όσους γνωστούς και μέσα να έχει, αποδεικνύονται ανεπαρκή, γιατί πολύ απλά το ίδιο το καπιταλιστικό-ιμπεριαλιστικό σύστημα βρίσκεται σε μία ανεπάρκεια. Προσπαθεί να αναγεννηθεί μέσα από τις στάχτες του χωρίς επιτυχία και όσες προσπάθειες και να καταβάλει πολύ σύντομα γυρνάει στο τέλμα από το οποίο ξεκίνησε.